b'\n_START_ARTICLE_\nBulubunduking Eskandinabo\n_START_PARAGRAPH_\nAng Bulubunduking Eskandinabo (Suweko: Fj\xc3\xa4llen; Ingles: Scandinavian Mountains o the Scandes) ay isang kabundukang sumasaklaw sa Tangway ng Escandinava. Ang tuktok ng Galdh\xc3\xb8piggen (2,469 metro) sa timog Noruwega ay siyang pinakamataas sa buong pangkat, samantalang ang Kebnekaise (2,104 metro) ay pinakamataas sa Suwesya at ang Halti (1,328 metro) naman sa Pinlandiya. Ang kabundukan ay may haba na 1,700\xc2\xa0km._NEWLINE_Ayon sa heolohiya, ang sistema ng mga Kabundukang Eskandinabo ay nakaugnay sa mga bulubundukin ng Eskosya, Irlanda at, pagtawid sa Karagatang Atlantiko, pati na rin ang Bulubunduking Appalachian ng Hilagang Amerika. Sinasabi ng mga syentipiko na noong nakaraan ay iisang anyo ang mga ito bago maghiwa-hiwalay ang sinaunang kontinente ng Pangaea.'